Document ID: /roh_data/filtered/fineweb-2-filterrobots_roh.jsonl.gz/11638

Direcziun da l‘organisaziun
Post da stab per linguas chantunalas
La Scola auta da pedagogia dal Grischun è ina scola auta da pedagogia trilingua. Il post da stab per las linguas chantunalas è il post da consultaziun e da cussegliaziun per tut las dumondas en connex cun linguas durant il studi. Plinavant coordinescha il post da stab per las linguas chantunalas per incumbensa da la direcziun da la scola dumondas ed aspects da la plurilinguitad a la SAP dal Grischun.
Il post da stab per las linguas chantunalas As cusseglia e sustegna en connex cun las suandantas dumondas:
- Elecziun da las linguas (linguas da scola e linguas estras)
- Diplom biling
- Diploms linguistics (certificaziun da las cumpetenzas linguisticas en las linguas estras)
- Curs da linguas en las linguas estras ed en las linguas da scola
- Segiurn linguistic
Servetsch da translaziun
Il post da stab per las linguas chantunalas dispona d’in servetsch da translaziun en las linguas tudestg, talian e rumantsch. La SAP dal Grischun garantescha e promova uschia la plurilinguitad en tut ils champs.
Coordinaziun da la plurilinguitad
La plurilinguitad dat a la SAP dal Grischun sia identitad unica. Per mantegnair e promover la plurilinguitad è la coordinaziun centrala. Il post da stab per las linguas chantunalas gida sch’i dat basegn da coordinaziun.